Diari Oficial de la Generalitat Valenciana


Sumari del DOGV 1336, del 29-06-1990 (1990/818052)

ORDRE de 2 de juny de 1990, de la Conselleria de Cultura, Educació i Ciència, per la qual queden adaptats els ensenyaments del segon idioma estranger als estudis de Batxillerat en règim nocturn.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/02/(1)/dof/vci/html**

### Dades del document

Número de DOGV
:   1336

Data del DOGV
:   29-06-1990

Secció del DOGV
:   DISPOSICIONS GENERALS

Número del document
:   1990/818052


Data del document
:   02-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de juny de 1990, de la Conselleria de Cultura, Educació i Ciència, per la qual queden adaptats els ensenyaments del segon idioma estranger als estudis de Batxillerat en règim nocturn.  
L'Ordre d?1 de juny de 1990, de la Conselleria de Cultura, Educació i Ciència, regula els ensenyaments del segon idioma estranger en centres de batxillerat, i estableix que el marc horari en què es desenrotllaran és el previst per a les hores de lliure disposició.  
Per tal de respectar el principi d'igualtat d'oportunitats entre tot l'alumnat que realitza estudis de Batxillerat Unificat i Polivalent, és necessària la seua adaptació als ensenyaments de batxillerat en règim nocturn, ja que no existeixen hores de lliure disposició en el marc horari de l?esmentat règim.  
Per tot això,  
ORDENE:  
Primer  
Els centres de batxillerat que fan ensenyament en règim nocturn podran ser autoritzats, per la Conselleria de Cultura, Educació i Ciència, perquè oferesquen l?estudi del segon idioma estranger, amb caràcter opcional per a l'alumnat de l?esmentat règim, d'acord amb les normes contingudes en aquesta Ordre.  
Segon  
Els ensenyaments esmentats seran de qualsevol dels idiomes estrangers que s'imparteixen actualment en el batxillerat i es faran en els tres cursos de què consta aquest, segons els currículums que figuren en l'annex de l?Ordre d?1 de juny de 1990, de la Conselleria de Cultura, Educació i Ciència, sobre ensenyament del segon idioma estranger en centres de batxillerat.  
Tercer  
Aquests ensenyaments tindran dues hores setmanals en cada curs i les classes es faran fora de l'horari lectiu de l'alumnat.  
Quart  
Les sol·licituds, amb els informes emesos pel claustre de professors i pel consell escolar, s'adreçaran a la Direcció General d'Ordenació i Innovació Educativa i seran tramitades pels centres al servei territorial corresponent abans del dia 30 de març. Els serveis territorials trametran la sol·licitud a la Direcció General d'Ordenació i Innovació Educativa abans del dia 30 d'abril, adjuntant-hi un informe de la Inspecció Educativa. La Direcció General d'Ordenació i Innovació Educativa dictarà la resolució abans del dia 30 de maig.  
Cinquè  
Serà requisit necessari per a autoritzar-lo que el centre dispose del professorat suficient en els respectius seminaris de llengües estrangeres.  
Sisé  
En la sol·licitud d'autorització es farà constar:  
a) el nombre d'alumnes que cursaran, previsiblement, aquests ensenyaments,  
b) l?horari en què es faran,  
c) el professor que s'encarregarà d'impartir-los.  
Seté  
Els centres autoritzats implantaran aquests ensenyaments tn primer curs, i els ampliaran en els anys successius als cursos segon i tercer.  
Vuité  
Seran d'aplicació els criteris establerts, amb caràcter general, en els apartats 4a, 4b, 4c, 5, i 6 de l?Ordre d?1 de juny de 1990, de la Conselleria de Cultura, Educació i Ciència, sobre ensenyaments del segon idioma estranger en centres de batxillerat.  
Nové  
La Direcció General d'Ordenació i Innovació Educativa podrà reclamar als centres autoritzats les dades que estime oportunes per a realitzar el seguiment i l'avaluació posterior del desplegament i del resultat d'aquesta experiència.  
DISPOSICIO TRANSITORIA  
Excepcionalment, el termini de presentació de sol·licituds per al curs 1990/91, es prorroga fins al 15 de juliol. Els serveis territorials trametran a la Direcció General d'Ordenació i Innovació Educativa les sol·licituds d'autorització abans del 30 de juliol. La Direcció General d'Ordenació i Innovació educativa n'emetrà la resolució abans de l'1 de setembre.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 2 de juny de 1990.  
El Conseller de Cultura, Educació i Ciència,  
ANTONI ESCARRE I ESTEVE


Còpia Permalink ELI